Vaasan vesitorni

Vaasan vesitorni on vuonna 1915 rakennettu vesitorni. Jugend-tyylinen punatiilinen rakennus tunnetaan Vaasan maamerkkinä. Se on 49 metriä korkea Emporis.com - Vaasan vesitorni ja sen vesisäiliön tilavuus on 525 m³. Toisen maailmansodan aikana vesitorni palveli myös ilmatähystyspaikkana ja sen huipulle oli sijoitettu konekivääri ilmatorjuntaa varten.The Gastrolab - Vaasan vesitorni Vaasan vesitorni on vanhin vielä käytössä oleva vesitorni Suomessa.Asola 2003, s. 129

Vesitornin näköalatasanne oli avoinna yleisölle kesäisin ja alakerrassa oli kesäkahvila. Vuonna 2007 se oli suljettu kunnostuksen takia.Vaasan matkailu - vesitorni (Internet Archivessa, tallennettu 6.8.2007 Vuonna 2009 vesitorni suljettiin yleisöltä Euroopan unionin turvallisuussäädösten vuoksi. Vesitornissa ei ole hissiä, joten huipulle joutui nousemaan 228 askelmaa portaita pitkin. Tällä hetkellä torni on seinäkiipeilijöiden käytössä. Tiloissa toimii Vaasalainen kiipeilykerho High Sport Ry.

Vesitornin tekniikka ei enää vastaa tarpeita ja siksi Vaasaan on suunnitteilla uusi vesitorni Huutoniemelle. Hanke on kaavoitusvaiheessa. Uuteen vesitorniin kaavaillaan kahta säiliötä, noin 5 000 kuutiometrin ylävesisäiliötä ja 3 000 kuutiometrin alavesisäiliötä.

Lähteet

 Viitteet 

Aiheesta muualla
 Kaupunkinäkymää vesitornin yläpuolelta  Virtualfinland.fi.

Luokka:Suomen vesitornit
Luokka:Vaasan rakennukset ja rakennelmat
Luokka:Keskusta (Vaasa)